באוגוסט 1993 חזר לאודרופ לסגל נבחרת דנמרק של נילסן, מאחר שלדבריו לא רצה להיזכר כמי שאינו לוקח אחריות. הוא לא הצליח להעפיל עם הנבחרת למונדיאל 1994, אך ב-1995 היה שותף לזכייתה בגביע המלך פהד (הטורניר שיקרא לימים "גביע הקונפדרציות"), לאחר שכבש שער בניצחון 0-2 בגמר על נבחרת ארגנטינה. הוא סייע לדנמרק להעפיל ליורו 1996 כשהבקיע ארבעה שערים בעשרת משחקי המוקדמות של הנבחרת, אך בטורניר עצמו הודח עמה בשלב הבתים.